on January 24th, 2010 at 22:50
Arra is ‘n oase na die stofpad op ‘n snikhete dag. Die moderne wit proelokaal is die koel tuiste van kunswerke, moderne meubels, en gasvrye personeel. Neil Conventry en sy span ontvang ons soos familie met vars koffie en verleidelike eetgoed. Ons groepie wynvlieë vergader en Dee vertel ons van haar wynskeppings geklee in die allermooiste etikette wat lug, water, en die wingerde kunstig uitbeeld. Ons begin met ‘n vars, ligte Blanc de Noir waarna ons twee oesjare van Dee se gunsteling kultivar proe – Viognier 08. Ons proe beide die gereserveerde en ongereserveerde Viognier; eersgenoemde in drie fases gepluk, gehout en meer kompleks, lassgenoemde is weer ligter en soeter en my gunsteling. Van die 04 Shiraz is daar slegs 2 300 bottels gevul. Die 07 Shiraz is nog nie vrygestel nie – wat ‘n voorreg! Laaste proe ons die 06 Barrel selected Cab waarvan daar slegs drie vaatjies beskikbaar is – eers ‘n voorreg! Doen jouself ‘n guns en gooi ‘n draai by Arra, ‘n plaas vol verrassings (hier hang die toekennings in die toilet) én vernuftigheid. Dankie aan Arra, Anel en al die wynvlieë vir ‘n onvergeetlike dag! En Martin – agteros kom ook in die kraal…
on January 24th, 2010 at 22:20
on January 24th, 2010 at 21:57
Draai al jou vooroordele teenoor die ‘ou’ Delaire toe in ‘n sakdoek en gooi dit oor jou linkerskouer of plak dit in jou plakboek. Want hier het ‘n nuwe imponerende wynlandgoed verrys, ‘n ware Phoenix. Vanaf die ingang, getooi in natuurlike boustene en gestapelde klipmure – omsoom met aardse aalwyne en fynbos, word dit duidelik dat baie tyd en geld hier geïnvesteer is. Bekwame personeel wys waar jy jou beskeie motor kan parkeer tussen die spogmotors. Bronsbeelde verfraai die tuine en met die intrapslag is jy oortuig jy het ‘n hotel betree – kristal en glas en steen en water wat kibbel in ‘n dubbelvolume ontvangslokaal. Kunswerke van wêreldberoemde kunstenaars, William Kentridge inkluis, is oral te bespeur. Jacqueline van Wyk is ons gasvrou wat ons in die luukse proelokaal – gevul met kunswerke en stylvolle meubels, verwelkom en begelei deur die wynproe. Die groep wynvlieë in die geselskap proe met geesdrif ses wyne elk, en ons vergelyk wynvoorkeure ensomeer. Ek proe detox-katspoegies van vier wyne: die 09 Cabernet Franc Rose is besonders, en propvol kersie. Die 09 Coastal Sauvignon Blanc is lieflik vars alhoewel die neus skaam is. Die sagte 07 Shiraz bekoor en die 06 Delaire Red (Bordeaux versnit) is ‘n vol, gebalanseerde wyn.
on January 14th, 2010 at 20:54
Reviewed Major’s Hill Winery
on January 14th, 2010 at 20:45
Ek besoek Robertson gereeld. En elke keer besoek ek Major’s Hill neffens die koppie en ry met die industriële betonryvlak op na die proelokaal. En elke keer is die kelder en proelokaal gesluit. Sal maar moet aanhou probeer…
Reviewed Marianne Fine Wines
on January 10th, 2010 at 18:50
on January 10th, 2010 at 18:33
Rustige, ongekompliseerde wynproe-ervaring. Kindervriendelik, ontspanne en vrolik – amper asof jy by iemand aan’t huis kuier. Lekker wyne daarby.
on January 10th, 2010 at 18:28
Reviewed Lievland Estate
on January 10th, 2010 at 18:01
Reviewed Lanzerac Wines
on January 10th, 2010 at 17:54
on January 10th, 2010 at 17:45
on January 10th, 2010 at 17:28
Laborie is ‘n kroonjuweel in die tiara van die Paarlwynroete. En wynjuwele wag net vir jou. ‘n Historiese plaas, sigbaar vanaf Paarl se hoofstraat. Die hoogtepunt was die Pineau de Laborie – koninklike soet druppels op jou tong. Amen.
on January 10th, 2010 at 17:12
As jy nog nie by die Klein Joostenberg Deli & Bistro was nie, hou jy seker nie van varkvleis nie. Ook nie van egte Franse brode of deli-produkte nie. Wat nog te sê van ‘n kindervriendelike restaurant. My Duits-van-oorsprong-buurvrou het my na Klein Joosteneberg toe verwys vir die gehalte varkprodukte – petite spekblokkies, gerookte ribbetjies, kassler, varknek, tjops, ensomeer. Die Myburgh-familie se wyne word ook in die deli bemark en verkoop. ‘n Toonaangewende restaurantgids beskryf Christophe & Susan Dehosse se bistro as onpretensieus maar uitsonderlik in standaard en uitmuntende waarde vir geld. Ja, moet ook nie met die wyne geflous word nie – driekwart van die wyne is vier sterre of meer toegeken in die Plattergids. Beslis ‘n besoek werd – maar maak ‘n uitstappie van die besoek en geniet ‘n rustige middagete onder die bome; dit is nou nadat jy jou mandjie met plaasproviand aangevul het.
on January 10th, 2010 at 17:03
Ek het in 1999 ‘n funksie by Kirstenbosch se (destyds) nuut ontwerpte restaurant bygewoon. ‘n Onbekende, nuwe wynplaas, genaamd Kanu, se wyne was bedien. Ek was aangenaam verras. Die embleem was ongewoon, kunstig en het my nuuskierigheid oor die wynplaas was geprikkel. Sedertien het Kanu verras met onder andere Maori wynbenaminge, kunsuitstallings, gesonder wyne met laer alkoholvlakke en wilde gisting. Self was ek nog nie op die plaas wat soveel komplimente in-oes nie, maar ek hoop om in 2010 my glasie daar te gaan vol skink. Ek is seker dat my beker sal oorloop…
on January 10th, 2010 at 16:42
Reviewed Jordan Winery
on January 10th, 2010 at 16:32
on January 10th, 2010 at 15:58
on December 13th, 2009 at 23:41
Dié oorspronklike benaming vir die dorp Hermanus is ‘n mondvol. Net soos die 1855 Boeremark. Diè mark is neffens die Hemel en Aarde sentrum, ‘n inisiatief van die Hermanus Pietersfontein Wynlandgoed. ‘n Moderne mark, opgedollie in ‘n plaasgeurtjie en verpak en bedien met styl. Sommer met die intrapslag in die sement ‘arena’, word daar ingesit op ‘n hoë noot: bosse proteas te koop op ‘n eerlikheidsbasis – koop jou blomme en gooi jou munte in die kissie. Die stalletjie eienaars is uitgedos as voëls van dieselfde kleur – almal in enerse voorskote en met ‘n hoogs aansteeklike skoot gasvryheid beman.
Wyn word geproe, olywe en Tant Annie se gebak bespreek, en tou gestaan vir die moerkoffie.
Batho Eksteen is onbeskaamd Afrikaans en wyn met name soos Kleinboet, Swartskaap en Bloos, rol rond en ryk op die tong. Hetsy wit of rooi, hier is iets vir almal se smaak en sak. Die Arnoldus, Die Martha en Die Bartho is die ernstiger kant van die wynfamilie – die vele akkolades getuig daarvan. Bartho se pure-plaas wyne sal selfs die mees stoïese wynsnob verras.
Die oom wat langs my by die tafel sit, skroef sy marmelade oop en geniet dit saam met sy ciabatta brood en ander markware. Sy tafelgenoot is paraat het selfs haar eie piekniekstel gebring. Ons knibbel aan sjokelade en verkas dan weer terug na ons naweekwerf toe.
Reviewed Hamilton Russell
on November 24th, 2009 at 23:10
Die Hemel-en-Aarde vallei is bekoorlik; dié prentjiemooi wynplaas verlei mens oombliklik. Die Pinot Noir is ‘n bloesende meisie na haar eerste soen. Ongelukkig onbekostigbaar duur. Maar dan, kan mens waarlik die prys van die liefde bepaal?
on November 24th, 2009 at 01:07
Boela maak ‘n groot verskeidenheid wyn. Die Grand Constance voer mens terug na dié historiese plaas se ryk verlede – soet satyn… Die Sauvignon Blanc is vars en skoon; die Semillon versnit is gemaklik op die tong. En natuurlik is die MCC ‘n regte bederf. Die plaas besoek ons gereeld vir funksies of kunsuitstallings of stap tussen die wingerde of hou piekniek op die gras. En so gerieflik naby die stad geleë.
on November 24th, 2009 at 01:04
on November 24th, 2009 at 01:02
Wat ‘n lieflike plaas! Buite staan ‘n klompie perde sonder ruiters in ‘n sirkel, binne drink ruiters wyn van die engele… Wyne vir alle smake in ‘n praglokaal.
on November 24th, 2009 at 01:00
Ons besoek die kelder tydens die Franschhoek Uncorked-fees. Ons word buite verwelkom deur kunswerke in die tuin en binne skink Pieter Ferreira self in die proelokaal. Hy beantwoord beleefd en beskaafd my menigte vrae. Die wyne is spesiaal, veral die Ultra Premium-reeks met name wat soos ‘n geslagregister lees: Joshua, Andrew en William. Die MCC-reeks bly my gunsteling. Borrels by die dosyne met die Blanc de Blancs die podiumwenner. Baie elegant.
on November 24th, 2009 at 00:57
on November 24th, 2009 at 00:31
Arco ken van wynmaak. Voeg kuns en kos daarby en jy kuier lekker hier.